ai4bharat/Pralekha huggingface dataset:
সড়কপরিবহণওমহাসড়কমন্ত্রক
২০২০-তে সড়ক দুর্ঘটনার সংখ্যায় লক্ষ্যণীয় হ্রাস, মোট দুর্ঘটনার সংখ্যা গড়ে ১৮.৪৬ শতাংশ কমেছে, দুর্ঘটনায় মৃতদের সংখ্যায় ১২.৮৪ শতাংশ হ্রাস
নতুন দিল্লি, ২৬ মে, ২০২২
২০২০-তে সড়ক দুর্ঘটনার সূচক ২০১৯-এর তুলনায় লক্ষ্যণীয় হ্রাস পেয়েছে। মোট দুর্ঘটনার সংখ্যা গড়ে প্রায় ১৮.৪৬ শতাংশ কমেছে। এমনকি, দুর্ঘটনায় মৃত্যুর সংখ্যাও ১২.৮৪ শতাংশ হ্রাস পেয়েছে। একই ভাবে আহতদের সংখ্যাও ২২.৮৪ শতাংশ কমেছে। ২০২০ ক্যালেন্ডার বর্ষে দেশে ৩ লক্ষ ৬৬ হাজার ১৩৮টি সড়ক দুর্ঘটনা ঘটেছে। রাজ্য ও কেন্দ্রশাসিত অঞ্চলগুলির কাছ থেকে পাওয়া তথ্যের ভিত্তিতে এই দুর্ঘটনায় ১ লক্ষ ৩১ হাজার ৭১৪ জন মারা গেছেন এবং আহত হয়েছেন ৩ লক্ষ ৪৮ হাজার ২৭৯ জন।
ভারতে সড়ক দুর্ঘটনা- ২০২০ শীর্ষক প্রতিবেদন অনুযায়ী ২০১৬ থেকেই সড়ক দুর্ঘটনার সংখ্যা লাগাতার কমে আসছে। তবে, ২০১৮-তে দুর্ঘটনার সংখ্যা ০.৪৬ শতাংশ বৃদ্ধি পায়। পরপর দু-বছর সড়ক দুর্ঘটনায় মৃত্যুর সংখ্যা ক্রমশ হ্রাস পেয়েছে। ২০২০-তেও একই প্রবণতা অব্যাহত ছিল। অন্যদিকে, ২০১৫ থেকে সড়ক দুর্ঘটনায় আহত ব্যক্তিদের সংখ্যা ক্রমশ কমছে।
২০২০ সহ পূর্ববর্তী দুই বছরে মারাত্মক সড়ক দুর্ঘটনার সব থেকে বেশি হতাহত হয়েছেন অল্প বয়সী ব্যক্তিরা। বয়স অনুযায়ী ১৮ থেকে ৪৫ বছর বয়সী প্রায় ৬৯ শতাংশ ব্যক্তি সড়ক দুর্ঘটনার শিকার হয়েছেন। অন্যদিকে, ১৮ থেকে ৬০ বছর বয়সী ৮৭.৪ শতাংশ ব্যক্তি সড়ক দুর্ঘটনায় মারা গেছেন।
ভারতে সড়ক দুর্ঘটনা-২০২০ শীর্ষক প্রতিবেদনে আলোচ্য ক্যালেন্ডার বর্ষে সারা দেশে সড়ক দুর্ঘটনার বিভিন্ন তথ্য দেওয়া হয়েছে। এই সমস্ত তথ্য রাজ্য ও কেন্দ্রশাসিত অঞ্চলগুলির পুলিশ বিভাগের কাছ থেকে সড়ক পরিবহণ ও মহাসড়ক মন্ত্রকের ট্রান্সপোর্ট রিসার্চ উইং সংগ্রহ করেছে।
প্রতিবেদন অনুযায়ী মারাত্মক সড়ক দুর্ঘটনা, যেখানে অন্তত পক্ষে একজনের মৃত্যু হয়, এরকম ঘটনাও হ্রাস পেয়েছে। ২০২০-তে সারা দেশে ১ লক্ষ ২০ হাজার ৮০৬টি মারাত্মক সড়ক দুর্ঘটনা ঘটেছে, যা ২০১৯-এ দুর্ঘটনার সংখ্যা ১ লক্ষ ৩৭ হাজার ৬৮৯-এর তুলনায় ১২.২৩ শতাংশ কম। উল্লেখযোগ্য বিষয় হল, ২০২০-তে জাতীয় মহাসড়ক, রাজ্য মহাসড়ক এবং অন্যান্য সড়কে দুর্ঘটনায় হতাহতের সংখ্যা ২০১৯-এর তুলনায় কমেছে। ২০২০-তে যে রাজ্যগুলিতে সড়ক দুর্ঘটনা উল্লেখযোগ্য ভাবে হ্রাস পেয়েছে, তারমধ্যে রয়েছে কেরালা, তামিলনাড়ু, উত্তরপ্রদেশ, মহারাষ্ট্র ও কর্ণাটক। অন্যদিকে, ২০২০-তে সড়ক দুর্ঘটনায় হতাহতের সংখ্যা লক্ষ্যণীয় ভাবে যেখানে হ্রাস পেয়েছে সেই রাজ্যগুলি হল - তামিলনাড়ু, গুজরাট, উত্তরপ্রদেশ, রাজস্থান এবং অন্ধ্রপ্রদেশ।
CG/BD/AS/
(Visitor Counter : 309
সড়কপরিবহণওমহাসড়কমন্ত্রক
ভেহিকেল ট্র্যাকিং সিস্টেম ডিভাইসের জন্য খসড়া বিজ্ঞপ্তি জারি
নয়াদিল্লি, ১৬ ফেব্রুয়ারি, ২০২২
কেন্দ্রীয় সড়ক পরিবহণ ও মহাসড়ক মন্ত্রকের নজরে এসেছে যে, সেই সমস্ত যানবাহন, যেগুলি ন্যাশনাল পারমিট ব্যবস্থার আওতার বাইরে রয়েছে, তারা বিভিন্ন ধরনের গ্যাস, যেমন – নাইট্রোজেন, অক্সিজেন ও অন্যান্য বিপজ্জনক বা ঝুঁকিপূর্ণ সামগ্রী পরিবহণ সত্ত্বেও সেগুলিতে ভেহিকেল ট্র্যাকিং সিস্টেম ডিভাইস নেই।
সেই অনুসারে, মন্ত্রক মঙ্গলবার এক খসড়া বিজ্ঞপ্তির মাধ্যমে বিপজ্জনক বা ঝুঁকিপূর্ণ সামগ্রী পরিবহণকারী যানবাহনের জন্য অটোমেটিভ ইন্ডাস্ট্রি স্ট্যান্ডার্ড  ১৪০ অনুযায়ী, ভেহিকেল ট্র্যাকিং সিস্টেম ডিভাইস বসানোর প্রস্তাব করেছে।
এ সম্পর্কে সংশ্লিষ্ট সবপক্ষের কাছ থেকে ৩০ দিনের মধ্যে মতামত ও পরামর্শ চাওয়া হয়েছে।
CG/BD/SB
(Visitor Counter : 126
তথ্যওসম্প্রচারমন্ত্রক
“জনমত ২০১৯”
কলকাতা, ২১ মে, ২০১৯
২০১৯এ সপ্তদশ লোকসভা নির্বাচনের ফলাফল নিয়ে আকাশবাণীর বিশেষ অনুষ্ঠান “জনমত ২০১৯” প্রচারিত হবে আগামী ২৩ মে। সকাল ১০টা থেকে বিকেল ৪টে পর্যন্ত গীতাঞ্চলি এবং এফএম রেনবো’য় এই অনুষ্ঠান শোনা যাবে। বিশেষ নির্বাচনী সংবাদের পাশাপাশি বিশেষজ্ঞ ও রাজনৈতিক ব্যক্তিত্বরা স্টুডিওতে উপস্হিত থাকবেন। “জনমত ২০১৯” অনুষ্ঠানটির দ্বিতীয় পর্ব প্রচারিত হবে ঐদিন রাত ৮টা ৫মিনিট থেকে রাত ৯টা পর্যন্ত। আকাশবাণী শিলিগুড়ি, শান্তিনিকেতন ও মুর্শিদাবাদ কেন্দ্র এই অনুষ্ঠান রিলে করবে। ফেসবুক পেজ- আকাশবাণী সংবাদ কলকাতা এবং ইউটিউব চ্যানেল- আরএনইউ কলকাতা সোশ্যাল মিডিয়াতেও শোনা যাবে “জনমত ২০১৯”। ২৩ মে সকাল ১০টা থেকে আকাশবাণীতে জনমত- ২০১৯ শোনা যাবে।
CG/SS/NS
(Visitor Counter : 138
সংস্কৃতিমন্ত্রক
"অমৃত সমাগম"- আজাদী কা অমৃত মহোৎসবের অঙ্গ হিসেবে কেন্দ্রীয় সরকার এবং রাজ্য ও কেন্দ্রশাসিত অঞ্চলগুলির সংস্কৃতি ও পর্যটন মন্ত্রীদের সম্মেলন ১২ এবং ১৩ এপ্রিল, ২০২২ নতুন দিল্লিতে অনুষ্ঠিত হবে
নতুন দিল্লি, ১১ এপ্রিল, ২০২২
সম্মেলনের মূল বিষয় সমূহ-এই সম্মেলনের আনুষ্ঠানিক উদ্বোধন করবেন কেন্দ্রীয় স্বরাষ্ট্রমন্ত্রী শ্রী অমিত শাহ।"অমৃত সমাগম" সম্মেলনের বিভিন্ন ক্ষেত্রে অন্যদের মধ্যে উপস্থিত থাকবেন কেন্দ্রীয় সংস্কৃতি ও পর্যটনমন্ত্রী শ্রী জি কিষান রেড্ডি, সংসদীয় বিষয়ক ও সংস্কৃতি প্রতিমন্ত্রী শ্রী অর্জুন রাম মেঘওয়াল, বিদেশ প্রতিমন্ত্রী শ্রীমতি মিনাক্ষি লেখি এবং পর্যটন মন্ত্রকের প্রতিমন্ত্রী শ্রী অজয় ভাট।আলোচনার বিষয় গুলির মধ্যে রয়েছে যুগান্তকারী আজাদী কা অমৃত মহোৎসবে জনসাধারনের অংশগ্রহণ। যেমন, হর ঘর ঝান্ডা, আন্তর্জাতিক যোগ দিবস, ডিজিটাল জেলা ভান্ডার, স্বতন্ত্র স্বর এবং মেরা গাও মেরি ধারোহর।
আজাদী কা অমৃত মহোৎসব সূচনার পর প্রথম বছর শেষ হয়েছে। এরই পরিপ্রেক্ষিতে কেন্দ্রীয় সরকারের সংস্কৃতি মন্ত্রক ১২ এবং ১৩ এপ্রিল, ২০২২, দুদিনের এই সম্মেলনের আয়োজন করেছে।
আজাদী কা অমৃত মহোৎসবের অগ্রগতি, বিশেষ করে গুরুত্বপূর্ণ উদ্যোগ গুলি সম্পর্কে আলোকপাত করা হবে।
এই সম্মেলনের উদ্বোধন করবেন কেন্দ্রীয় স্বরাষ্ট্রমন্ত্রী শ্রী অমিত শাহ। উদ্বোধনী ভাষণ দেবেন কেন্দ্রীয় সংস্কৃতি ও পর্যটন এবং উত্তর-পূর্বাঞ্চল উন্নয়ন মন্ত্রী শ্রী জি কিষান রেড্ডি। অধিবেশন গুলিতে উপস্থাপনা করবেন তিন প্রতিমন্ত্রী শ্রী অর্জুন রাম মেঘওয়াল, শ্রীমতি মিনাক্ষি লেখি এবং শ্রী অজয় ভাট।
সম্মেলনে প্রতিটি রাজ্য এবং কেন্দ্রশাসিত অঞ্চলের ঊর্ধ্বতন সরকারি কর্মকর্তারা উপস্থিত থাকবেন।
আজাদী কা অমৃত মহোৎসব হচ্ছে কেন্দ্র এবং রাজ্য সরকারের একটি ফ্লাগশিপ উদ্যোগ, যা ভারতের স্বাধীনতার ৭৫ বছর স্মরণে চালু করা হয়েছে। এই কর্মসূচির উদ্দেশ্য হচ্ছে স্বাধীনতা আন্দোলনের দেশপ্রেমিকদের স্মরণ করা। মুক্তিযোদ্ধাদের অবদান কে তুলে ধরা। এছাড়া, ভারত@ ২০৪৭-এর জন্য একটি ভিশন তৈরি করা।
CG/SB
(Visitor Counter : 88
প্রধানমন্ত্রীরদপ্তর
মোরাদাবাদ সড়ক দুর্ঘটনায় ক্ষতিগ্রস্তদের প্রধানমন্ত্রীর এককালীন আর্থিক সহায়তা
নতুন দিল্লি, ৩১শে জানুয়ারী, ২০২১
প্রধানমন্ত্রী শ্রী নরেন্দ্র মোদী উত্তর প্রদেশের মোরাদাবাদে সড়ক দুর্ঘটনায় নিহতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা সাহায্যর প্রস্তাব অনুমোদন করেছেন। এছাড়াও ওই দুর্ঘটনায় যারা গুরুতর আহত হয়েছেন, তাদের প্রত্যেককে ৫০,০০০টাকা দেওয়া হবে।
এক ট্যুইট বার্তায় প্রধানমন্ত্রীর দপ্তর থেকে বলা হয়েছে, “ প্রধানমন্ত্রী @narendramodi উত্তর প্রদেশের মোরাদাবাদে মর্মান্তিক সড়ক দুর্ঘটনায় নিহতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা সাহায্যর প্রস্তাব অনুমোদন করেছেন। গুরুতর আহতদের ৫০,০০০টাকা দেওয়া হবে। “
CG/CB
(
প্রতিরক্ষামন্ত্রক
সেনাবাহিনীর কাজ ছেড়ে চলে যাওয়া মহিলা আধিকারিকদের জন্য বিকল্প জীবিকা
নয়াদিল্লী, ২৬ জুলাই, ২০২১
পঞ্চম স্পেশাল সিলেকশন বোর্ডে যে ২৯ জন মহিলা আধিকারিক পার্মানেন্ট কমিশনের প্রস্তাব গ্রহণ করেননি তাঁদের কাজের মেয়াদ শেষ হয়েছে। এঁদের মধ্যে ৩ জন ১০-১৪ বছর সেনাবাহিনীতে কাজ করার পর স্বেচ্ছায় অবসর নেওয়ায় তাঁরা পেনশন পাবেন না।
ডিরেক্টরেট জেনারেল অফ রি-সেটেলমেন্টের  নতুন কাজের সন্ধান দিতে সাহায্য করার জন্য বেশ কিছু প্রকল্প রয়েছে। এগুলি হলঃ- বিভিন্ন নিরাপত্তা সংস্থা, প্রাক্তন সেনাকর্মীদের জন্য কয়লা পরিবহণ, কম্প্রেসড প্রাকৃতিক গ্যাস স্টেশন পরিচালন, জাতীয় রাজধানী অঞ্চলে মাদার ডেয়ারী মিল্ক বোর্ড এবং ‘সফল’ দোকানের ব্যবস্থা করা, ভিন্নভাবে সক্ষম সেনাকর্মী এবং সেনাকর্মীদের বিধবা স্ত্রী’দের জন্য বিভিন্ন প্রকল্পের সুযোগ, পেট্রল ও ডিজেলের খুচরো বিক্রয় কেন্দ্রের জন্য ডিলারশিপ, কর্মসংস্থান সংক্রান্ত সেমিনার এবং নতুন কাজের জন্য প্রশিক্ষণ।
মহিলা আধিকারিক সহ প্রাক্তন সেনাকর্মীদের জন্য কেন্দ্রীয় সরকারের সব ধরণের অসামরিক পদে চাকরি এবং আধা-সামরিক বাহিনীতে অ্যাসিসট্যান্ট কম্যান্ড্যান্টের নিয়োগের ক্ষেত্রে বয়সের ছাড় রয়েছে। বিভিন্ন পদে নিয়োগের সময় প্রাক্তন সেনাকর্মীদের জন্য যথেষ্ট সংরক্ষণের ব্যবস্থাও থাকে। যেসব মহিলা আধিকারিক ২০ বছর চাকরির পর অবসর নেন তাঁরা পেনশনের সুযোগও পেয়ে থাকেন।
রাজ্যসভায় আজ শ্রী কে সোমপ্রসাদের এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/NS
(Visitor Counter : 82
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিংহ কোভিড-১৯ সংক্রমণজনিত পরিস্থিতিতে সেনাবাহিনীর সক্রিয়তা ও প্রস্তুতি পর্য্যালোচনা করেছেন
নতুন দিল্লি, ২৪ এপ্রিল, ২০২০
প্রতিরক্ষা মন্ত্রী শ্রী রাজনাথ সিংহ আজ সেনাবাহিনীর কমান্ডার ইন চিফ দের সঙ্গে ভিডিও কনফারেন্সিং এর মাধ্যমে কোভিড-১৯ সংক্রমণ পরিস্থিতিতে সেনাবাহিনীর সক্রিয়তা ও প্রস্তুতি পর্য্যালোচনা করেছেন।
প্রতিরক্ষা মন্ত্রীর সঙ্গে আজকের এই কনফারেন্সে যোগ দেন চিফ অফ ডিফেন্স স্টাফ এবং সেনাবাহিনী সংক্রান্ত দপ্তরের সচিব জেনারেল বিপিন রাওয়াত, সেনা প্রধান জেনারেল এম এম নারাভানে, নৌবাহিনীর প্রধান এডমিরল করমবীর সিংহ, বিমান বাহিনীর প্রধান এয়ার মার্শাল আর কে এস ভদৌরিয়া, প্রতিরক্ষা সচিব ড: অজয় কুমার এবং প্রতিরক্ষা সচিব  শ্রীমতী গার্গী কৌল প্রমুখ।
প্রতিরক্ষা মন্ত্রী শ্রী সিংহ তাঁর বক্তব্যে, কোভিড-১৯ সংক্রমণের সঙ্কটকালে আঞ্চলিক নাগরিক প্রশাসনকে সব রকমভাবে সাহায্যের হাত বাড়িয়ে দেওয়ার জন্য সেনাবাহিনীর ভূমিকার প্রশংসা করেন।
শ্রী সিংহ,বর্তমান পরিস্থিতি মোকাবিলায় সেনাবাহিনীর সক্রিয়তা প্রস্তুতিও পর্যালোচনা করেন। তিনি বলেন করোনা সংক্রমণের বিরুদ্ধে লড়াইয়ে কোনো রকম শিথিলতা দেখানো যাবেনা।
কোভিড-১৯ অতিমারীর বিরুদ্ধে লড়াই চালাতে গিয়ে দেশ অর্থনৈতিক চাপের মুখে পরবে। সেক্ষেত্রে সেনাবাহিনীকে অবাঞ্চিত খরচ হ্রাস করার পরামর্শ দেন তিনি।
প্রতিরক্ষা মন্ত্রী সেনাবাহিনীকে একযোগে কাজ করার পরামর্শ দিয়ে বলেন লকডাউন বিধিনিষেধ প্রত্যাহার হওয়ার পর কোন কাজটি বেশি দরকারি তা শুধু মাত্র চিহ্নিত করলেই হবে না তা গুরুত্ব দিয়ে দ্রুত সমাধা করতে হবে পাশাপাশি দেশের অর্থনীতি কে চাঙ্গা করতেও তাদের সাহায্য করতে হবে।
ভিডিও কনফারেন্সে অংশ নিয়ে সেনাবাহিনীর চিফ ইন কমান্ডার প্রতিরক্ষা মন্ত্রীর ভূমিকার প্রশংসা করেন। তিনি বলেন বাহিনীর মধ্যে সংক্রমণ যাতে ছড়িয়ে না পরে সে বিষয়ে মন্ত্রক একাধিক পদক্ষেপ নিয়েছে। পাশাপাশি স্বাস্থ্য ও পরিবার কল্যাণ মন্ত্রকের নির্দেশনামার দরুন সেনা অঞ্চলে থাকা অবসরপ্রাপ্ত সেনা ও তাদের পরিবারবর্গ সুরক্ষিত রয়েছে।
এই সঙ্কট্কালে সেনা হাসপাতাল গুলি সহ স্বাস্থ্য পরিকাঠামো গড়ে তুলতে এবং সময় মতো চিকিৎসা সরঞ্জাম ও ওষুধ ক্রয় করতে প্রতিরক্ষা মন্ত্রকের পক্ষ থেকে যে আপদকালীন অর্থনৈতিক ক্ষমতা দেওয়া হয়েছে তার জন্য কমান্ডাররা ধন্যবাদ জ্ঞাপন করেন।
কোভিড-১৯ সংক্রমণ মোকাবিলার সমর্থনে সেনাবাহিনী দায়িত্ব নিয়ে অতিরিক্ত লোক নিয়োগ করেছে। সংক্রমণের বিরুদ্ধে লড়াইয়ে তাদের প্রাথমিক প্রশিক্ষণ দেওয়া হচ্ছে।
সেনাবাহিনীর জন্য যে চিকিৎসা ব্যবস্থা নেওয়া হয়েছে কমান্ডাররা তার প্রশংসা করেছেন। পাশাপাশি নাগরিক প্রশাসন চাইলে আঞ্চলিক ভাবে সেনাবাহিনী যে কোনো রকম সাহায্য করতে প্রস্তুত বলে জানান হয়।
উধমপুরের উত্তর কমান্ড, কলকাতার পূর্ব কমান্ড, কোচির দক্ষিন নৌ কমান্ড, মুম্বাইয়ের পশ্চিম নৌ কমান্ড, পুনের দক্ষিন কমান্ড, জয়পুরের দক্ষিন পশ্চিম কমান্ড, দিল্লীর পশ্চিম বায়ু কমান্ড, বিশাখাপত্তনমের পূর্ব নৌ কমান্ড, এলাহাবাদের মধ্য বায়ু কমান্ড, গান্ধীনগরের দক্ষিন পশ্চিম বায়ু কমান্ড, ত্রিবান্দামের দক্ষিন বায়ু কমান্ড, লক্ষৌয়ের মধ্য কমান্ড এবং পোর্ট ব্লেয়ারের আন্দামান এবং নিকোবর কমান্ড আজকের এই ভিডিও কনফারেন্সে যোগ দেন।
(CG/PPM
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৯৪.৯২ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.৫০ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ৪০,৩৭০
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৮ হাজার ৩২৯
আরোগ্যের হার বর্তমানে হয়েছে ৯৮.৬৯ শতাংশ
সাপ্তাহিক ভাবে আক্রান্তের হার বর্তমানে রয়েছে ১.৭৫ শতাংশ
নতুন দিল্লি, ১১ জুন, ২০২২
সারাদেশে এ পর্যন্ত ১৯৪.৯২ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯৪ কোটি ৯২ লক্ষ ৭১ হাজার ১১১ জনকে টিকা প্রদান করা হয়েছে। মোট ২,৪৯,৮৩,৪৫৪ টি সেশনের মাধ্যমে এই টিকা প্রদান করা হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,৫০,৩৪,২৭৮ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৭ হাজার ৫৭৩ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৪৭ হাজার ১৮৬ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫৩ লক্ষ ৮০ হাজার ১৫৮।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ২০ হাজার ৪৩০ জন কর্মী প্রথম ডোজ এবং ১ কোটি ৭৫ লক্ষ ৯৬ হাজার ০৩৪ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ছেন ৯১ লক্ষ, ৪০ হাজার ৩২৫ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি, ৫০ লক্ষ, ৩৪ হাজার ২৭৮ জন।
দ্বিতীয় ডোজ পেয়েছেন ১ কোটি, ৯১ লক্ষ, ৫১ হাজার ০৮৮ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯৮ লক্ষ ১৫ হাজার ৩৯৬ জন। দ্বিতীয় ডোজ পেয়েছেন ৪ কোটি ৬৮ লক্ষ ৪৬ হাজার ৯৬১ জন।
একইভাবে, ১৮-৪৪ বছর বয়সী ৫৫ কোটি ৭৫ লক্ষ ৩৬ হাজার ৯৫৮ জন প্রথম ডোজ এবং ৪৯ কোটি ৪১ লক্ষ ১৭ হাজার ১২৯ জন দ্বিতীয় ডোজ পেয়েছেন।
প্রিকসান ডোজ পেয়েছেন ১৪ লক্ষ, ০২ হাজার ৩২৫ জন।
অন্যদিকে, ৪৫-৫৯ বছর বয়সী ২০ কোটি ৩৩ লক্ষ ১৪ হাজার ৩৯২ জন প্রথম ডোজ এবং ১৯ কোটি ১৭ লক্ষ ৫১ হাজার ০৭৫ জন দ্বিতীয় ডোজ পেয়েছেন।
প্রিকসান ডোজ পেয়েছেন
১৭ লক্ষ ৫৩ হাজার ১৪৪ জন।
এছাড়াও, ৬০ বছরের বেশি বয়সী ১২ কোটি ৭১ লক্ষ ৪৪ হাজার ৩১১ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৯৬ লক্ষ ৫৪ হাজার ৬৪২ জন।
প্রিকসান ডোজ পেয়েছেন ২ কোটি ০৭ লক্ষ ৫৭ হাজার ৭০৬ জন।
মোট প্রিকসান ডোজ পেয়েছেন ৩ কোটি ৮৪ লক্ষ ৩৩ হাজার ৬৫৮।
অন্যদিকে, মোট ১৯৪ কোটি ৯২ লক্ষ ৭১ হাজার ১১১ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ৪০ হাজার ৩৭০। যা মোট আক্রান্তের ০.০৯ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ৪ হাজার ২১৬ জন রোগী আরোগ্য লাভ করেছেন। আরোগ্যের হার বর্তমানে ৯৮.৬৯ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৬ লক্ষ, ৪৮ হাজার ৩০৮ জন আরোগ্য লাভ করেছেন।
দেশে গত ২৪ ঘন্টায় ৮ হাজার ৩২৯ জন নতুন করে আক্রান্ত হয়েছেন।
গত ২৪ ঘন্টায় দেশে মোট ৩ লক্ষ ৪৪ হাজার ৯৯৪ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৫ কোটি ৪৫ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১.৭৫ শতাংশ। অন্যদিকে, দৈনিক ভিত্তিতে এই আক্রান্তের হার ২.৪১ শতাংশে রয়েছে।
CG/ SB
(Visitor Counter : 95
প্রধানমন্ত্রীরদপ্তর
প্রধানমন্ত্রী মাধবপুর মেলাকে ভারতের সাংস্কৃতিক বৈচিত্র ও প্রাণবন্ততার এক অনন্য উদযাপন হিসেবে বর্ণনা করেছেন
নতুন দিল্লি, ১০ এপ্রিল, ২০২২
প্রধানমন্ত্রী শ্রী নরেন্দ্র মোদী তাঁর মাসিক বেতার অনুষ্ঠান 'মন কি বাত'-এর একটি ক্লিপ সকলের সঙ্গে ভাগ করে নিয়ে মাধবপুর মেলাকে ভারতের সাংস্কৃতিক বৈচিত্র ও প্রাণবন্ততার এক অনন্য উদযাপন হিসেবে বর্ণনা করেছেন।
প্রধানমন্ত্রী এক ট্যুইটে বলেছেন, "মাধবপুর মেলা শুরু হয়েছে। এই উপলক্ষে আমি ভারতের সাংস্কৃতিক বৈচিত্র ও প্রাণবন্ততার অনন্য উদযাপনের প্রতীক মাধবপুর মেলা সম্পর্কে গত মাসের #MannKiBaat-এ যে কথা বলেছিলাম তা সকলের সঙ্গে ভাগ করে নিচ্ছি"।
এই মেলার মূল ভাবনা ও আনন্দমুখর পরিবেশের ওপর জোর দিয়ে গুজরাট পর্যটনের একটি ট্যুইটও তিনি সকলের সঙ্গে ভাগ করে নিয়েছেন।
CG/BD/AS/
(
প্রধানমন্ত্রীরদপ্তর
সেকেন্দ্রাবাদের রেলওয়ে ট্রেনিং ইন্সটিটিউটে ২০০ বছরের প্রাচীন ঐতিহ্যশালী প্রাচীরটি সংস্কারের উদ্যোগ নেওয়ায় প্রধানমন্ত্রীর প্রশংসা
নয়াদিল্লি, ২৬ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী সেকেন্দ্রাবাদের রেলওয়ে ট্রেনিং ইন্সটিটিউটের ২০০ বছরের প্রাচীন ঐতিহ্যশালী প্রাচীরটি সংস্কারের উদ্যোগ নেওয়ায় প্রশংসা করেছেন। এই প্রশিক্ষণ কেন্দ্রে জল সংরক্ষণের জন্য বৃষ্টির জল জমা রাখার জন্য ভূগর্ভস্থ জলাধার নির্মাণ করা হবে।
রেল মন্ত্রকের এক ট্যুইট বার্তার প্রত্যুত্তরে প্রধানমন্ত্রী বলেছেন, “এটি অত্যন্ত প্রশংসনীয় উদ্যোগ”।
(PG/CB/SB
স্বাস্থ্যওপরিবারকল্যাণমন্ত্রক
আয়ুষ্মান ভারত – প্রধানমন্ত্রী জন আরোগ্য যোজনা আগামী ২৫ সেপ্টেম্বর শুরু হচ্ছে
নয়াদিল্লি, ২৮ আগস্ট, ২০১৮
প্রধানমন্ত্রী জন আরোগ্য যোজনা রূপায়ণের জন্য ২৯টি রাজ্য ও কেন্দ্রশাসিত অঞ্চল ইতিমধ্যেই সমঝোতাপত্র বা মউ স্বাক্ষর করেছে এবং এই প্রকল্প শুরু করার জন্য প্রয়োজনীয় উদ্যোগ গ্রহণ করেছে। পরীক্ষামূলকভাবে এই কর্মসূচটি ১৬টি রাজ্য ও কেন্দ্রশাসিত অঞ্চলে শুরু হয়েছিল। আগামী ২৫ সেপ্টেম্বর কর্মসূচির উদ্বোধনের পূর্বে বাকি রাজ্য ও কেন্দ্রশাসিত অঞ্চলগুলিতে পরীক্ষামূলকভাবে এর রূপায়ণ শুরু হবে। সোমবার নতুন দিল্লিতে এক সাংবাদিক সম্মেলনে একথা জানান কেন্দ্রীয় স্বাস্থ্য ও পরিবার কল্যাণ মন্ত্রী শ্রী জে পি নাড্ডা।
কর্মসূচি সম্পর্কে শ্রী নাড্ডা আরও জানান, এক প্রকৃত যুক্তরাষ্ট্রীয় ব্যবস্থার মাধ্যমে এর নক্শা তৈরি করা হয়েছে। এই কাজে রাজ্য ও কেন্দ্রশাসিত অঞ্চলগুলির মতামত নেওয়া হয়েছে। এমনকি, তৃণমূল স্তরে নিবিড় পরীক্ষা-নিরীক্ষা চালানো হয়েছে। শ্রী নাড্ডা সতর্ক করে দিয়ে বলেন, আয়ুষ্মান ভারত সম্পর্কে যারা নকল ওয়েবসাইট চালাচ্ছে, তাদের বিরুদ্ধে কড়া ব্যবস্থা নেওয়া হবে। এই কর্মসূচির সুযোগ-সুবিধা গ্রহণে সুফলভোগীদের নাম নথিভুক্তকরণের প্রয়োজন নেই বলেও তিনি স্পষ্ট জানিয়েছেন। সেইসঙ্গে, নথিভুক্ত হাসপাতালগুলিতে পরিষেবা গ্রহণে কোনও টাকা খরচ করতে হবে না বলেও তিনি জানান। শ্রী নাড্ডা সুস্পষ্টভাবে জানান যে, জাল ওয়েবসাইট এবং উপভোক্তাদের কাছ থেকে অর্থ সংগ্রহকারী এজেন্টদের বিরুদ্ধে ফৌজদারি মামলা দায়ের করা হবে”।
প্রধানমন্ত্রী আরোগ্য যোজনার রূপায়ণ ব্যবস্থাকে আরও শক্তিশালী করতে এবং সঠিকভাবে এই প্রকল্প চালু করতে ‘আরোগ্য মিত্র’দের প্রশিক্ষণ দেওয়া হচ্ছে বলেও শ্রী নাড্ডা জানান। কর্মসূচির রূপায়ণ পদ্ধতি স্থির করার দায়িত্ব রাজ্যগুলিকে দেওয়া হয়েছে জানিয়ে শ্রী নাড্ডা বলেন, এজন্য প্রয়োজনীয় সহায়তা দিতে কেন্দ্র প্রস্তুত।
এই উপলক্ষে শ্রী নাড্ডা ‘প্রধানমন্ত্রী জন আরোগ্য যোজনা’র প্রতীক প্রকাশ করেন। স্বাস্থ্য প্রতিমন্ত্রী শ্রীমতী অনুপ্রিয়া প্যাটেল প্রতারণা দমন সংক্রান্ত নির্দেশিকা প্রকাশ করেন। সাংবাদিক সম্মেলনে মন্ত্রকের উচ্চ পদস্থ আধিকারিকরা ছাড়াও আয়ুষ্মান ভারত – জাতীয় স্বাস্থ্য সংস্থা -র সিইও শ্রী ইন্দুভূষণ প্রমুখ উপস্থিত ছিলেন।
CG/BD/SB…
(Visitor Counter : 196
নির্বাচনকমিশন
আসাম, কেরালা, তামিলনাডু, পশ্চিমবঙ্গ ও পুডুচেরি বিধানসভা নির্বাচন এবং বিভিন্ন রাজ্যে লোকসভা ও বিধানসভার উপনির্বাচনে নির্বাচনী সমীক্ষা ও বুথ ফেরত সমীক্ষার উপর নিষেধাজ্ঞা
নতুনদিল্লি, ২৬শে মার্চ , ২০২১
ভারতের নির্বাচন কমিশন এক বিজ্ঞপ্তিতে জানিয়েছে, ১৯৫১ সালের জনপ্রতিনিধিত্ব আইনের ১২৬ ধারা অনুসারে ২৭শে মার্চ শনিবার সকাল সাতটা থেকে ২৯শে এপ্রিল সন্ধ্যে ৭টা ৩০ মিনিট পর্যন্ত আসাম, কেরালা, তামিলনাডু, পশ্চিমবঙ্গ ও পুডূচেরি বিধানসভার সাধারণ নির্বাচনে এবং বিভিন্ন রাজ্যে লোকসভা ও বিধানসভার উপনির্বাচন চলাকালীন নির্বাচনী সমীক্ষা চালানো বা বুথ ফেরত সমীক্ষা কোন মুদ্রণ মাধ্যমে প্রকাশ বা বৈদ্যুতিন মাধ্যমে প্রচার করা যাবে না। কমিশনের ২৬শে ফেব্রুয়ারি এবং ১৬ই মার্চ প্রেস বিজ্ঞপ্তি এ ক্ষেত্রে কার্যকর হবে।
এছাড়াও ১৯৫১ সালের জনপ্রতিনিধিত্ব আইনের ১২৬ ধারা অনুসারে উপরে উল্লিখিত বিধানসভাগুলির সাধারণ নির্বাচন এবং লোকসভা ও বিধানসভাগুলির উপনির্বাচনে সংশ্লিষ্ট এলাকায় ভোটপর্ব শেষ হওয়ার সময় অনুযায়ী ৪৮ ঘন্টা সময়কালে নির্বাচনী সমীক্ষা বা বুথ ফেরত সমীক্ষা কোন বৈদ্যুতিন মাধ্যমে প্রচার/প্রকাশ করা যাবে না ।
২৪ শে মার্চের বিজ্ঞপ্তিটি দেখতে চাইলে নীচের লিঙ্কটি ক্লিক করুনঃ-
https://static.pib.gov.in/WriteReadData/specificdocs/documents/2021/mar/doc202132611.pdf
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ৩রা ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১২৫ কোটি ৭৫ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৯৯হাজার ৯শো ৭৬ জন।
মোট সংক্রমিতের ১ শতাংশের কম, মাত্র ০.২৯ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
বর্তমানে কোভিড মুক্ত হওয়ার হার ৯৮.৩৫ শতাংশ।
গত চব্বিশ ঘন্টায় আরোগ্য লাভ করেছেন ৮ হাজার ৬শো ১২ জন।
সারা দেশে এ পর্যন্ত মোট সুস্থ হয়েছেন ৩ কোটি ৪০ লক্ষ ৪৫ হাজার ৬৬৬ জন।
গত চব্বিশ ঘন্টায় আরোগ্য লাভ করেছেন ৯ হাজার ২শো ১৬ জন।
দৈনিক সংক্রমিতের হার গত ৬০দিন ধরে ২ শতাংশের কম, আজ এই হার ০.৮ শতাংশ।
সাপ্তাহিক সংক্রমিতের হার ১৯ দিন ধরে ১ শতাংশের নিচে রয়েছে, বর্তমানে ০.৮৪ শতাংশ।
মোট নমুনা পরীক্ষা হয়েছে ৬৪ কোটি ৪৬ লক্ষ।
CG/CB/NS
(Visitor Counter : 97
অর্থমন্ত্রক
বিদেশ থেকে দান করা কোভিড-১৯ বিশেষ ত্রাণ সামগ্রী আমদানিতে আইজিএসটি থেকে থোক ছাড়
নয়াদিল্লী, ৩ মে, ২০২১
কোভিড-১৯ অতিমারীর পরিপ্রেক্ষিতে কেন্দ্রীয় সরকার কিছু সময়ের জন্য বেশকিছু কোভিড-১৯ সংক্রান্ত ত্রাণ সামগ্রী আমদানির ওপর মূল সীমান্ত শুল্ক এবং/অথবা স্বাস্থ্য সেস ছাড় দেওয়ার বিজ্ঞপ্তি জারি করেছে। এগুলি হল-
ক্রমিক সংখ্যা বিজ্ঞপ্তি উদ্দেশ্য
১.২৭.২০২১- কাস্টমস তাং ২০.৪.২১  রেমডেসিভির ইঞ্জেকশন/এপিআই এবং বেটা সাইক্লোডেক্সট্রিন , ইনফ্ল্যামেটরি ডায়াগনস্টিক কিট ২০২১এর ৩১ অক্টোবর পর্যন্ত
২.২৮/২০২১- কাস্টমস তাং ২৪.৪.২১ মেডিকেল গ্রেড অক্সিজেন, অক্সিজেন থেরাপি সংক্রান্ত যন্ত্রপাতি যেমন অক্সিজেন কনসেনট্রেটর, ক্রায়োজেনিক ট্রান্সপোর্ট ট্যাঙ্ক ইত্যাদি এবং কোভিড-১৯ টিকা ৩১ জুলাই ২০২১ পর্যন্ত
কেন্দ্রীয় সরকার একাধিক প্রস্তাব পেয়েছে ভারতের বাইরের দাতব্য সংস্থা, কর্পোরেট সংস্থা এবং অন্যান্য সংস্থার কাছ থেকে যারা কোভিড-১৯ ত্রাণ সামগ্রী আমদানিতে আইজিএসটি থেকে যেগুলি ভারতের বাইরে থেকে বিনামূল্যে পাওয়া গেছে বিনামূল্যে বিতরণের জন্য। সেইমতো কেন্দ্রীয় সরকার ৪/২০২১ নং তাং ৩মে ২০২১ থোক ছাড় সংক্রান্ত আদেশ মোতাবেক এই ধরনের সামগ্রী আমদানির ওপর যেগুলি বিনামূল্যে পাওয়া গেছে বিনামূল্যে বিতরণের জন্য কোভিড ত্রাণে আইজিএসটি থেকে ছাড় অনুমোদন করেছে।
এই ছাড় বহাল থাকবে ২০২১এর ৩০ জুন পর্যন্ত। এটি প্রযোজ্য হবে সেইসব সামগ্রীর ক্ষেত্রেও যেগুলি ইতিমধ্যেই আমদানি করা হয়েছে কিন্তু আজ ছাড়ের বিজ্ঞপ্তি জারি পর্যন্ত শুল্ক বিভাগ থেকে ছাড়ানো হয়নি সেগুলিও।
এই ছাড় পেতে নিম্নলিখিত শর্ত প্রযোজ্য হবে :
১. রাজ্য সরকার একজন নোডাল অথরিটি রাজ্যে নিয়োগ করবে এই ছাড়ের জন্য। কেন্দ্রীয় পণ্য ও পরিষেবা কর আইন ২০১৭-র ২ ধারা অনুযায়ী রাজ্যের মধ্যে পড়ছে আইনসভা সভা সহ কেন্দ্রীয় অঞ্চলও।
২. যে নোডাল অথরিটি নিযুক্ত হবে সেই যেকোন সংস্থা, ত্রাণ সংস্থা অথবা বিধিবদ্ধ সংস্থাকে এইসব কোভিড ত্রাণ সামগ্রী বিনামূল্যে বিতরণের জন্য বাছাই করতে পারে।
৩. যে পণ্যের কথা বলা হল সেগুলি আমদানি করা যেতে পারে বিনামূল্যে রাজ্য সরকারগুলি অথবা যেকোন সংস্থা/ত্রাণ সংস্থা/বিধিবদ্ধ সংস্থা যাকে বেছে নেওয়া হয়েছে ভারতের যেকোন জায়গায় বিনামূল্যে বিতরণের জন্য।
৪. আমদানিকারককে শুল্ক বিভাগ থেকে মাল ছাড়ানোর আগে সংশ্লিষ্ট নোডাল অথরিটির কাছ থেকে শংসাপত্র দাখিল করতে হবে এই মর্মে যে এই সামগ্রী কোভিড ত্রাণের জন্য বিনামূল্যে বিতরণের জন্য ।
৫. আমদানির পর আমদানিকারককে আমদানির তারিখ থেকে অথবা নির্ধারিত সেই সময় যা ৯ মাসের বেশি নয় তারমধ্যে বন্দরের ডেপুটি অথবা অ্যাসিস্ট্যান্ট কমিশনার অফ কাস্টমসকে সাধারণ বিবৃতি জমা দিতে হবে যাতে লেখা থাকবে বিনামূল্যে আমদানিকৃত বিনামূল্যে বিতরণের জন্য সামগ্রীর বিবরণ। ওই বিবৃতি সংশিত হতে হবে রাজ্য সরকারের নোডাল অথরিটির দ্বারা।
এই ছাড়ের ফলে ২০২১ ৩০ জুন পর্যন্ত আইজিএসটি না দিয়েই বিনামূল্যে বিতরণের জন্য বিদেশ থেকে বিনামূল্যে পাওয়া ত্রাণ সামগ্রী আনা যাবে।
যেহেতু সীমাশুল্ক ছাড় দেওয়া হয়েছে তাই এই আমদানিগুলিতে কোনরকম সীমাশুল্ক বা আইজিএসটি দিতে হবেনা।
SC/AP/NS
(Visitor Counter : 207
প্রধানমন্ত্রীরদপ্তর
প্রধানমন্ত্রী বলেছেন এবারের অর্থনৈতিক সমীক্ষা ভারতের উন্নয়নের বিষয়ে এক সুসংহত বিশ্লেষণ করেছে
নয়াদিল্লি, ৩১ জানুয়ারি, ২০২৩
প্রধানমন্ত্রী শ্রী নরেন্দ্র মোদী ২০২২-২৩এর অর্থনৈতিক সমীক্ষা সকলের সঙ্গে শেয়ার করেছেন।
ট্যুইট বার্তায় প্রধানমন্ত্রী বলেন;
“এবারের অর্থনৈতিক সমীক্ষা ভারতের উন্নয়নের বিষয়ে এক সুসংহত বিশ্লেষণ করেছে। এই সমীক্ষায় আমাদের দেশের প্রতি আন্তর্জাতিক ক্ষেত্রের আশা-আকাঙ্খা কৃষি এবং শিল্প ক্ষেত্রের উন্নয়ন সহ অন্যান্য ভবিষ্যতের উপযোগী ক্ষেত্রগুলির ওপর জোর দেওয়া হয়েছে। https://www.indiabudget.gov.in/economicsurvey/index.php”
PG/PM/NS
(
সারওরসায়নমন্ত্রক
সারে ভর্তুকির পরিমাণ ১০ হাজার কোটি টাকা বৃদ্ধি করা হয়েছে ২০১৯-২০ অর্থবর্ষে
নয়াদিল্লি, ০৫ জুলাই, ২০১৯
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে বাজেট পেশ করেছেন।
সার ক্ষেত্রে ভর্তুকি বৃদ্ধির জন্য কেন্দ্রীয় অর্থ তথা কর্পোরেট বিষয়ক মন্ত্রীকে ধন্যবাদ জানিয়েছেন কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া। এই ভর্তুকি বৃদ্ধির ফলে কৃষকরা উপকৃত হবেন।
২০১৮ – ১৯ অর্থবর্ষে সারে ভর্তুকির পরিমাণ ছিল ৭০,০৯০.৩৫ কোটি টাকা। ২০১৯ – ২০ অর্থবর্ষে তা ১০ হাজার কোটি টাকা বৃদ্ধি করে ভর্তুকির পরিমাণ দাঁড়িয়েছে ৬৯ হাজার ৯৯৬ কোটি টাকা। এই বরাদ্দ ছাড়াও ইউরিয়াতে ভর্তুকি দেওয়া হয়েছে ৫৩ হাজার ৬২৯ কোটি টাকা। বাজেটে বলা হয়েছে যে, ২০১৮’র মার্চ থেকে ২০১৯ – এর মে পর্যন্ত ৬১০.০৮ লক্ষ মেট্রিক টন সার ডিবিটি প্রকল্পের মাধ্যম্নে সরাসরি বিক্রি করা হয়েছে। এছাড়াও, ন্যাশনাল ইন্সটিটিউট ফার্মাসিউটিক্যাল এডুকেশন অ্যান্ড রিসার্চ  – এর উন্নয়নের জন্য ২০১৯ – ২০ অর্থবর্ষে ১৫০ কোটি টাকা বরাদ্দ করা হয়েছে।
CG/SS/SB
(Visitor Counter : 101
প্রধানমন্ত্রীরদপ্তর
শিক্ষণ ভবন ও বিদ্যার্থী ভবনের শিলান্যাস করলেন প্রধানমন্ত্রী
নয়াদিল্লি, ০৫ মার্চ, ২০১৯
প্রধানমন্ত্রী শ্রী নরেন্দ্র মোদী আজ গুজরাটের আদলাজে অন্নপূর্ণা ধাম পরিষদে শিক্ষণ ভবন ও বিদ্যার্থী ভবনের শিলান্যাস করলেন।
অনুষ্ঠানে উপস্থিত জনসাধারণের উদ্দেশে এক ভাষণে প্রধানমন্ত্রী বলেন যে, ভারতে যুগে যুগে নানা সমস্যা সমাধানের কাজে সামাজিক ক্ষেত্রের অগ্রণী ভূমিকা পালনের সমৃদ্ধ পরম্পরা রয়েছে। তিনি উল্লেখ করেন যে, শিক্ষা ও সেচ ব্যবস্থার উন্নয়নে বিভিন্ন সম্প্রদায় সংঘবদ্ধভাবে এগিয়ে এসেছে। এমন সামাজিক উদ্যোগগুলির মানুষের বিশেষভাবে কল্যাণসাধিত হয়েছে বলেও প্রধানমন্ত্রী জানান।
সর্দার বল্লভ ভাই প্যাটেল-কে স্মরণ করে প্রধানমন্ত্রী বলেন যে, সর্দার প্যাটেলের সমবায় ক্ষেত্রের প্রয়াসগুলি কখনও ভোলা উচিৎ নয়।
প্রধানমন্ত্রী গুজরাটের জনসাধারণকে খাদ্য প্রক্রিয়াকরণের ক্ষেত্রে কাজ করার আহ্বান জানান।
তিনি আরও বলেন যে, এই রকম মূল্য সংযুক্তিকরণ কৃষক ও শিল্প – দুটি ক্ষেত্রকেই উপকৃত করবে।
মা অন্নপূর্ণাকে শ্রদ্ধা জ্ঞাপন করে প্রধানমন্ত্রী বলেন যে, অন্নপূর্ণা ধাম পরিষদের উচিৎ সমাজকে শক্তি যোগানো, যাতে লিঙ্গ বৈষম্য দূর করে সকলের সমৃদ্ধি নিশ্চিত করা যায়।
CG/SC/SB
(Visitor Counter : 94
কর্মী, জন-অভিযোগএবংপেনশনমন্ত্রক
ওবিসি প্রার্থীদের জমে থাকা শূন্যপদ
নয়াদিল্লি, ০৪ ফেব্রুয়ারি, ২০২১
কর্মীবর্গ ও প্রশিক্ষণ দপ্তর তপশিলি জাতি/উপজাতি/অন্যান্য অনগ্রসর শ্রেণীর জন্য জমে থাকা সংরক্ষিত শূন্যপদ পূরণের অগ্রগতির বিষয়টি খতিয়ে দেখেছে। সংশ্লিষ্ট মন্ত্রক/দপ্তরের আওতাধীন সরকারি সংস্থা/ব্যাঙ্ক/আর্থিক প্রতিষ্ঠান, কেন্দ্রীয় সরকারের আওতাধীন প্রতিষ্ঠানগুলিতে জমে থাকা ওবিসি প্রার্থীদের শূন্যপদ পূরণের প্রয়াস চালানো হচ্ছে।
কর্মীবর্গ ও প্রশিক্ষণ দপ্তর জমে থাকা সংরক্ষিত শূন্যপদ শনাক্তকরণের জন্য একটি অন্তর্বর্তী কমিটি গঠন করেছে। এই কমিটি শূন্যপদ পূরণে যথাযথ ব্যবস্থা গ্রহণ করবে এবং বিশেষ নিয়োগ প্রক্রিয়ার মাধ্যমে সেই শূন্যপদ পূরণ অভিযান চালাবে।
রাজ্যসভায় আজ এক প্রশ্নের লিখিত জবাবে একথা জানান উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণঅভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং।